b'\n_START_ARTICLE_\nLynge Jakobsen\n_START_SECTION_\nLynge og AaB\n_START_PARAGRAPH_\nLynge Jakobsen har haft et livslangt forhold til AaB. Han blev medlem af AaB som 7-\xc3\xa5rig i 1957, og han fik klubbens guldn\xc3\xa5l i 2013.\n_START_SECTION_\nKarriere som spiller\n_START_PARAGRAPH_\nLynge Jakobsen spillede i elleve s\xc3\xa6soner p\xc3\xa5 AaBs f\xc3\xb8rstehold fra 1969 til 1979, hvor han form\xc3\xa5ede at spille 267 kampe p\xc3\xa5 f\xc3\xb8rsteholdet og score 18 m\xc3\xa5l. Han spillede midtbanespiller og blev den f\xc3\xb8rste professionelle fodboldspiller (kontraktspiller) i AaB. Hans f\xc3\xb8rste kamp for AaB var 27. maj 1969, den sidste kamp blev spillet 29. oktober 1979.\n_START_SECTION_\nSportschef og sportsdirekt\xc3\xb8r\n_START_PARAGRAPH_\nI 1996 blev Lynge Jakobsen ansat som sportschef i AaB, der p\xc3\xa5 det tidspunkt havde hans tidligere f\xc3\xb8rsteholdskammerat B\xc3\xb8rge Bach som direkt\xc3\xb8r. Senere blev Lynge Jakobsens titel \xc3\xa6ndret til sportsdirekt\xc3\xb8r. Den 10. januar 2013 meddelte Lynge Jakobsen, at han stoppede som sportsdirekt\xc3\xb8r efter s\xc3\xa6sonens afslutning. Han blev efterfulgt af Allan Gaarde i sommeren 2013.\n_START_SECTION_\nTr\xc3\xa6nertid\n_START_PARAGRAPH_\nLynge Jakobsen var tr\xc3\xa6ner for Aalborg Chang, Lindholm IF, Aars IK, Storvorde Sejlflod Boldklub inden sin tid ans\xc3\xa6ttelse som sportschef i AaB.\n_START_SECTION_\nCivilt liv\n_START_PARAGRAPH_\nLynge Jakobsen er uddannet ved det aalborgensiske kornfirma Thorndahl. Senere i karieren blev han ansat ved Aalborg Kommune, hvor han arbejdede indtil sin tiltr\xc3\xa6delse som sportschef. Senest som kontorchef hos Aalborg Kommune'